**Ο\_Ε.IΙ.6\_1: ΟΔΗΓΙΕΣ ΣΥΜΠΛΗΡΩΣΗΣ ΔΕΛΤΙΟΥ ΔΗΛΩΣΗΣ ΕΠΙΤΕΥΞΗΣ ΔΕΙΚΤΩΝ ΠΡΑΞΗΣ (ΔΔΕΔΠ)**

**ΓΕΝΙΚΕΣ ΟΔΗΓΙΕΣ**

Σύμφωνα με το θεσμικό πλαίσιο και τα αναφερόμενα στη διαδικασία *ΔΙΙ\_6: «Διοικητική επαλήθευση επίτευξης δεικτών (πράξεις πλην ΚΕ)»* , ο δικαιούχος υποχρεούται να δηλώνει την επιτευχθείσα τιμή των δεικτών της πράξης, με τη συμπλήρωση του παρόντος τυποποιημένου εντύπου *Ε.ΙΙ.6\_1: Δελτίο Δήλωσης Επίτευξης Δεικτών Πράξης (ΔΔΕΔΠ)* και επισύναψη των απαραίτητων εγγράφων (εφόσον απαιτείται) αποκλειστικά μέσω του Ολοκληρωμένου Πληροφοριακού Συστήματος (ΟΠΣ).

Το ΔΔΕΔΠ συμπληρώνεται για **όλους τους δείκτες** (κοινούς και ειδικούς δείκτες εκροών και αποτελέσματος) που έχουν ενσωματωθεί στο ΤΔΠ και στην απόφαση ένταξης της πράξης, με βάση τα όσα περιλαμβάνονταν στην πρόσκληση. Τα πεδία του *ΔΔΕΔΠ* συμπληρώνονται με ευθύνη του δικαιούχου, εκτός από τα πεδία που είναι ήδη προσυμπληρωμένα από τα στοιχεία του ΟΠΣ.

Ο δικαιούχος αξιοποιεί το **Δελτίο Ταυτότητας Δείκτη (ΔΤΔ)** το οποίο μπορεί να ανακτήσει μέσω του ΟΠΣ από το σχετικό αρχείο που έχει αναρτήσει/ επισυνάψει η ΔΑ/ΕΦ στην πρόσκληση.

**Πότε υποβάλλεται το ΔΔΕΔΠ;**

Το *ΔΔΕΔΠ* υποβάλλεται από το Δικαιούχο στη ΔΑ/ΕΦ σύμφωνα με τη διαδικασία *«ΔΙΙ\_6: Διοικητική επαλήθευση επίτευξης δεικτών (πράξεις πλην ΚΕ)»* ή ειδικότερες οδηγίες της ΔΑ/ΕΦ.

**ΤΜΗΜΑ Α. ΓΕΝΙΚΑ ΣΤΟΙΧΕΙΑ ΠΡΑΞΗΣ**

Όλα τα πεδία του Τμήματος Α συμπληρώνονται αυτόματα από το ΟΠΣ με βάση το ΤΔΠ, εκτός από τα παρακάτω:

**Έχει επιτευχθεί η τελική τιμή του/των δείκτη/ων:** Οι επιλογές είναι ΝΑΙ/ΌΧΙ. Το «ΝΑΙ» επιλέγεται μόνο όταν έχουν επιτευχθεί οι τελικές τιμές *όλων των δεικτών* της Πράξης (εκροών/αποτελεσμάτων) ανεξάρτητα αν έχουν επιτευχθεί οι στόχοι.

**Στοιχεία Συντάξαντα Δελτίου (Υπεύθυνου Πράξης):** Ο δικαιούχος συμπληρώνει όλα τα σχετικά πεδία.

**Ημερομηνία Δελτίου (δημιουργίας):** Συμπληρώνεται αυτόματα από το ΟΠΣ η ημερομηνία δημιουργίας του ΔΔΕΔΠ.

**ΤΜΗΜΑ Β. ΠΡΟΟΔΟΣ ΕΠΙΤΕΥΞΗΣ ΔΕΙΚΤΩΝ ΠΡΑΞΗΣ**

**Β.1 ΕΠΙΤΕΥΞΗ ΔΕΙΚΤΩΝ ΠΡΑΞΗΣ**

**Προτεραιότητα, Ταμείο, Ειδικός στόχος, κωδ. Ειδικού στόχου, κωδ. δείκτη, είδος δείκτη, ονομασία δείκτη, μονάδα μέτρησης, κατηγορία περιφέρειας, τιμή στόχος (από ΤΔΠ) (στήλες 1, 2 ,3α, 3β, 4 και 6):**προκύπτουν αυτόματα από το ΟΠΣ με βάση το ισχύον Τεχνικό Δελτίο Πράξης.

**Πληροφορίες για την ημερομηνία αναφοράς (5)**: Στο πεδίο αυτό, ο δικαιούχος ενημερώνει μέχρι ποια ημερομηνία έγινε η μέτρηση ή/και έχουν συλλεχθεί τα στοιχεία που αφορούν στο δείκτη (σωρευτικά). Το πεδίο αυτό είναι ενημερωτικό και διευκολύνει τόσο το δικαιούχο όσο και τη ΔΑ/ΕΦ να έχουν κοινή εικόνα για την παρεχόμενη πληροφόρηση

**Επιτευχθείσα τιμή έως την ημερομηνία αναφοράς (7), (8) και (9):** Ο δικαιούχος συμπληρώνει την επιτευχθείσα τιμή που λαμβάνει ο δείκτης *σωρευτικά* μέχρι την *ημερομηνία αναφοράς* (η στήλη 7 αφορά όλα τα Ταμεία).

Σημείωση: Δεδομένου ότι οι τιμές επίτευξης στο ΔΔΕΔΠ είναι σωρευτικές, με την ολοκλήρωση της επαλήθευσης του κάθε δελτίου, αυτό αποτυπώνει πλέον την τρέχουσα επίτευξη των δεικτών της πράξης.

**Τεκμηρίωση Επίτευξης/ Αιτιολόγηση Αποκλίσεων - Προβλήματα (11):** Ο δικαιούχος τεκμηριώνει τις επιτευχθείσες τιμές δεικτών, οι οποίες έχουν υπολογιστεί με βάση τη μέθοδο μέτρησης όπως προκύπτει από το Δελτίο Ταυτότητας Δείκτη, επισυνάπτοντας σχετικό υλικό.

Επίσης αιτιολογεί τις ενδεχόμενες αποκλίσεις και καταγράφει τα προβλήματα που δεν έχουν αντιμετωπιστεί και έχουν επιπτώσεις στην επιτευχθείσα τιμή του δείκτη, καθώς και ενδεχόμενες διορθωτικές ενέργειες που έχει σχεδιάσει ή αναλάβει. Σημειώνεται ότι σε περίπτωση όπου το υλικό τεκμηρίωσης έχει ήδη υποβληθεί, ο δικαιούχος θα παραπέμπει στο πεδίο αρχικής υποβολής. Το πεδίο 11 αφορά αιτιολόγηση αποκλίσεων/ προβλήματα τόσο σχετικά με τους στοχοθετημένους (στο πλαίσιο της πρόσκλησης) δείκτες όσο και σχετικά με τους μη στοχοθετημένους κοινούς δείκτες συμμετεχόντων